TARYBOS REGLAMENTAS (EB) Nr. 1723/2006
2006 m. lapkričio 20 d.
iš dalies keičiantis Reglamento (EB) Nr. 379/2004 nuostatas, susijusias su tam tikrų žuvininkystės produktų tarifinių kvotų padidinimu 2006 metams
(Tekstas svarbus EEE)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdami į Komisijos pasiūlymą,
kadangi:
(1)
Siekiant užtikrinti pakankamą tam tikrų žuvininkystės produktų tiekimą Bendrijos perdirbamosios pramonės šakoms 2004 m. vasario 24 d. Tarybos reglamente (EB) Nr. 379/2004, laikotarpiui nuo 2004 m. iki 2006 m. atidarančiame tam tikrų žuvininkystės produktų autonomines Bendrijos tarifines kvotas ir numatančiame jų tvarkymą (1), buvo nustatytos autonominės Bendrijos tarifinės kvotos.
(2)
Kai kurių valstybių narių perdirbimo pramonės šakos patiria didelių sunkumų, apsirūpindamos pakankamu tam tikrų Bendrijos žuvininkystės produktų kiekiu. Siekdama įveikti šį žaliavų trūkumą, pramonė naudoja produktų pakaitalus, kilusius iš trečiųjų šalių.
(3)
Todėl tikslinga laikotarpiui nuo 2006 m. sausio 1 d. iki gruodžio 31 d. padidinti tarifinių kvotų kiekius tam tikriems produktams, nustatytiems Reglamente (EB) Nr. 379/2004.
(4)
Todėl Reglamentas (EB) Nr. 379/2004 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Kvotų laikotarpiui nuo 2006 m. sausio 1 d. iki gruodžio 31 d. Reglamento (EB) Nr. 379/2004 priedas iš dalies keičiamas taip:
a)
nustatomas tarifinės kvotos 09.2759 kiekis - 70 000 tonų;
b)
nustatomas tarifinės kvotos 09.2761 kiekis - 20 000 tonų;
c)
nustatomas tarifinės kvotos 09.2770 kiekis - 8 000 tonų;
d)
nustatomas tarifinės kvotos 09.2785 kiekis - 40 000 tonų;
e)
nustatomas tarifinės kvotos 09.2790 kiekis - 5 500 tonų;
f)
nustatomas tarifinės kvotos 09.2794 kiekis - 10 000 tonų.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 20 d.